ΔΗΜΟΣ ΑΓΡΙΝΙΟΥ Αγρίνιο, 28-03-2025

Δ/ΝΣΗ ΤΟΠΙΚΗΣ ΟΙΚΟΝΟΜΙΚΗΣ ΑΝΑΠΤΥΞΗΣ

ΤΜΗΜΑ ΑΓΡΟΤΙΚΗΣ ΠΑΡΑΓΩΓΗΣ

**ΑΝΑΚΟΙΝΩΣΗ-ΔΕΛΤΙΟ ΤΥΠΟΥ**

**Ξεκινούν οι αιτήσεις για παραχώρηση κηποτεμαχίου στον Δημοτικό Λαχανόκηπο Αγρινίου**

Για εντέκατη συνεχόμενη χρονιά ο Δήμος Αγρινίου, λειτουργεί και φέτος τον Δημοτικό Λαχανόκηπο, ο οποίος εντάσσεται στις κοινωνικές του δράσεις και προσκαλεί τους δημότες του που ενδιαφέρονται να καλλιεργήσουν το δικό τους κηποτεμάχιο, να υποβάλουν την αίτηση-δήλωση με τα απαιτούμενα δικαιολογητικά στο Τμήμα Αγροτικής Παραγωγής της Δ/νσης Τοπικής Οικονομικής Ανάπτυξης του Δήμου Αγρινίου.

Ο Δημοτικός Λαχανόκηπος αναπτύσσεται σε έναν ειδικά διαμορφωμένο χώρο εντός του αστικού ιστού, στην περιοχή «Γιαννούζι», σε έκταση 10 περίπου στρεμμάτων, με προδιαγραφές οι οποίες ανταποκρίνονται στις αρχές της αστικής γεωργίας. Διαμορφώνονται 85 κηποτεμάχια, έκτασης 60-70 τ.μ. και οι καλλιέργειες που αναπτύσσονται, τυγχάνουν της καθημερινής επιστημονικής υποστήριξης των γεωτεχνικών του Τμήματος Αγροτικής Παραγωγής του Δήμου, έτσι ώστε πέραν των άλλων να διασφαλίζεται και ο βιολογικός τους χαρακτήρας.

Η προθεσμία υποβολής των αιτήσεων-δηλώσεων για παραχώρηση κηποτεμαχίου **ξεκινά την 7η Απριλίου και ολοκληρώνεται στις 25η Απριλίου**.

Δικαίωμα συμμετοχής έχουν οι κάτοικοι του Δήμου Αγρινίου και κατά προτεραιότητα οι ευπαθείς κοινωνικές ομάδες. Οι ωφελούμενοι δεν υφίστανται **καμία οικονομική επιβάρυνση** για την συμμετοχή τους στην δομή του Δημοτικού Λαχανόκηπου, τους παραχωρείται δωρεάν από ένα κηποτεμάχιο, για το χρονικό διάστημα της φετινής καλλιεργητικής περιόδου, φυτώρια, νερό άρδευσης, καθώς και όλος ο απαραίτητος εξοπλισμός που απαιτείται για την φροντίδα των καλλιεργειών. Μοναδική υποχρέωση των ωφελουμένων δημοτών είναι η διάθεση του 10% των παραγομένων προϊόντων στο Κοινωνικό Παντοπωλείου του Δήμου Αγρινίου καθώς και η εφαρμογή του κανονισμού λειτουργίας του Δημοτικού Λαχανόκηπου.

Οι αιτήσεις των ενδιαφερομένων θα υποβάλλονται στο Τμήμα Αγροτικής Παραγωγής της Δ/νσης Τοπικής Οικονομικής Ανάπτυξης του Δήμου Αγρινίου, που βρίσκεται στην Τσιτσιμελή και Εθνική Οδό (1ος όροφος - πρώην ΚΤΕΛ Αγρινίου),

 από **07/04/2023 έως 25/04/2023**, τις εργάσιμες ημέρες, από 8:00 έως 14:00.

Τα απαιτούμενα δικαιολογητικά είναι:

**-Φωτοτυπία αστυνομικής ταυτότητας**

**-Εκκαθαριστικό τελευταίου οικονομικού έτους**

**-Πιστοποιητικό οικογενειακής κατάστασης**

Περισσότερες πληροφορίες δίνονται στο Τμήμα Αγροτικής Παραγωγής (Τηλ. επικοινωνίας: 26413-60581, 26413-63455 και email: dtoa@agrinio.gr